**Информација за обработката на личните податоци на лицата кои контактираат преку веб страницата на Вардар Доломит**

1. **Идентитет и контакт на податоците на Контролорот:**

**Назив:** Вардар Доломит ДООЕЛ, Скопје

**Седиште:** Бул.Илинден 47/1/2, 1000 Скопје

**Eлектронска адреса:** [administration@vardardolomit.com.mk](mailto:administration@vardardolomit.com.mk)

1. **Контакт податоци за офицерот за заштита на личните податоци:**

**Име и презиме:** Ацо Димитријевски

**Електронска адреса:** [administration@vardardolomit.com.mk](mailto:administration@vardardolomit.com.mk)

**Телефон:**

Вардар Доломит посветува големо внимание на заштитата на личните податоци во секој сегмент на деловните процеси преку имплементација на стандардите утврдени со законските и подзаконските прописи за заштита на личните податоци во Република Северна Македонија и интерните акти.

Ве информираме дека Вардар Доломит, како контролор на лични податоци целосно ги почитува начелата за обработка на Вашите лични податоци. Воедно, подетално Ве информираме кои се Вашите права од аспект на заштитата на личните податоци.

1. **Дефиниции**

Оваа Информација за обработката на личните податоци се заснова на термините што ги користи ЗЗЛП, па за полесно разбирање на термините опфатени со неа, ги претставуваме најважните дефиниции согласно ЗЗЛП.

„**Личен податок“** е секоја информација која се однесува на идентификувано физичко лице или физичко лице кое може да се идентификува (субјект на лични податоци), а физичко лице кое може да се идентификува е лице чиј идентитет може да се утврди директно или индиректно, посебно врз основа на идентификатор како што се име и презиме, матичен број на граѓанинот, податоци за локација, идентификатор преку интернет, или врз основа на едно или повеќе обележја специфични за неговиот физички, физиолошки, генетски, ментален, економски, културен или социјален идентитет на тоа физичко лице.

**„Обработка на личните податоци“** е секоја операција или збир на операции кои се извршуваат врз личните податоци, или група на лични податоци, автоматски или на друг начин, како што се: собирање, евидентирање, организирање, структурирање, чување, приспособување или промена, повлекување, консултирање, увид, употреба, откривање преку пренесување, објавување или на друг начин правење достапни, усогласување или комбинирање, ограничување, бришење или уништување.

**„Збирка на лични податоци“** е структурирана група лични податоци која е достапна согласно со специфични критериуми, без оглед дали е централизирана, децентрализирана или распространета на функционална или географска основа;

**„Контролор“** е физичко или правно лице, орган на државната власт, државен орган или правно лице основано од државата за вршење на јавни овластувања, агенција или друго тело, кое самостојно или заедно со други ги утврдува целите и начинот на обработка на личните податоци, а кога целите и начинот на обработка на личните податоци се утврдени со закон, со истиот закон се определуваат контролорот или посебните критериуми за негово определување.

**„Обработувач“** е физичко или правно лице, орган на државната власт, државен орган или правно лице основано од државата за вршење на јавни овластувања, агенција или друго тело кое ги обработува личните податоци во име на контролорот.

**„Субјект на личните податоци„** е идентификувано или физичко лице кое може да се идентификува, чии лични податоци ги обработува контролорот одговорен за обработка на личните податоци.

**„Согласност“** на субјектот е секоја слободно дадена, конкретна, информирана и недвосмислена изјава на волја, преку изјава или јасно потврдено дејствие, а со кои се изразува согласност за обработка на неговите лични податоци.

**„Корисник“** е физичко или правно лице, орган на државната власт, државен орган или правно лице основано од државата за вршење на јавни овластувања, агенција или друго тело на кое му се откриваат личните податоци без разлика дали е тоа трето лице или не. Органите на државната власт и државните органи на кои им се откриваат личните податоци во рамките на посебна истрага во согласност со закон, не се сметаат за корисници, при што обработката на овие податоци од овие органи мора да биде во согласност со важечките правила за заштита на личните податоци според целите на таа обработка.

**„Посебни категории на лични податоци“** се лични податоци кои откриваат расно или етничко потекло, политички ставови, верски или филозофски убедувања или членство во синдикални организации, како и генетски податоци, биометриски податоци, податоци што се однесуваат на здравјето или податоци за сексуалниот живот или сексуалната ориентација на физичкото лице.

1. **Кои се начелата на заштита на лични податоци?**

Вработените кои вршат обработка на лични податоци во Вардар Доломит, имаат обврска да ги почитуваат начелата за заштита на личните податоци, и тоа:

**Законит, фер и транспарентен начин на обработка на личните податоци**

Личните податоци се собираат и обработуваат исклучиво за целите дефинирани во релевантен закон, договор или согласност. Согласноста (член 10 став (1) алинеја 1 од ЗЗЛП) е правна основа за обработка на личните податоци кои ги обработуваме за Вас кога контактирате со нас преку веб страницата [www.vardardolomit.com.mk](http://www.vardardolomit.com.mk).

**Ограничување на целта на обработката на личните податоци**

Личните податоци кои се обработуваат за горенаведените цели не се предмет на натамошна обработка, за цели различни од првично дефинираните. Секоја потреба за нивно натамошно обработување ќе биде предмет на анализа и проценка на влијанието на обработката врз приватноста на субјектите на кои тие лични податоци се однесуваат.

**Ограничување на обемот на личните податоци**

Обработката на личните податоци е ограничена само на оние податоци кои се неопходни за да се исполни целта на обработката. Обемот на личните податоци кои се потребни за исполнување на целите е дефиниран со законите согласно кои личните податоци се обработуваат, договорите, интерните акти и процедури за работа на Вардар Доломит, како и во согласноста дадена од страна на субјектот на личните податоци. Доколку се појави потреба за обработка на дополнителни податоци, Вардар Доломит ќе го информира субјектот на лични податоци и онаму каде што е неопходно ќе ја побара неговата согласност за таа дополнителна обработка.

**Точност на личните податоци**

Вардар Доломит планира и спроведува разумни мерки за потврдување на точноста, исправка и/или бришење на неточните или некомплетните лични податоци кои ги обработува во извршувањето на своите дејности. Покрај мерките кои ги презема Вардар Доломит, секој субјект на лични податоци има право да побара исправка, измена или бришење на неговите лични податоци на лесен и едноставен начин. Вардар Доломит има должност да: направи исправка на личните податоци во рок од 15 дена од денот на поднесување на барањето за исправка или од денот кога е констатирана неточност на личните податоци; да ги избрише податоците за кои субјектот барал бришење во рок од 30 дена од поднесувањето на барањето.

**Ограничување на роковите на обработка на личните податоци**

Личните податоци се чуваат согласно роковите дефинирани во релевантен закон, договор или согласност. По изминувањето на роковите или по исполнување на целта за обработката, личните податоци се бришат од соодветната збирка.

**Интегритет и доверливост на личните податоци**

Вардар Доломит презема соодветни технички и организациски мерки за заштита на личните податоци од неовластен пристап, незаконско откривање и уништување на податоците. Пристапот до личните податоци е ограничен на лицата на кои им е издадено посебно овластување за обработка на лични податоци. Деталниот опис на технички и организациски мерки за обезбедување на безбедност на личните податоци на Вардар Доломит е прикажан во Политиката со опис на техничките и организациските мерки на информацискиот систем на Вардар Доломит.

**Отчетност**

Вардар Доломит ја демонстрира усогласеноста со сите претходно наведени начела согласно новото начело на отчетност. Имено, Вардар Доломит обезбедува докази и демонстрира дека се преземени сите потребни мерки за спроведување на начелата во пракса, односно дека има капацитет да ги исполнува законските барања.

1. **Кои се целите за обработка на Вашите лични податоци?**

Вардар Доломит ја почитува Вашата приватност и ги собира, обработува и чува личните податоци законито, транспарентно и правично, а притоа, обработката е ограничена само на оние лични податоци што се неопходни за исполнување на целта заради која се обработуваат.

Кога контактирате со Вардар Доломит преку веб страницата [www.vardardolomit.com.mk](http://www.vardardolomit.com.mk), Вардар Доломит ја врши обработката на Вашите лични податоци за единствена цел - комуникација со клиентите и посетителите.

1. **Кои се правните основи за обработка на Вашите лични податоци?**

Правна основа за обработка на Вашите лични кои ги обработуваме кога контактирате со Вардар Доломит преку веб страницата [www.vardardolomit.com.mk](http://www.vardardolomit.com.mk) e Вашата согласност.

Вардар Доломит целосно го почитува начелото на минимален обем на податоци и ги собира само оние податоци кои се потребни, релевантни и ограничени за исполнување на целта заради која се обработуваат.

1. **Кој има пристап до Вашите лични податоци?**

Пристап до Вашите лични податоци може да имаат вработени во Вардар Доломит кои се овластени да пристапуваат до Вашите лични податоци и само до степен потребен за извршување на работните задачи.

1. **Кои категории на лични податоци ги обработуваме за Вас?**

Вардар Доломит ги собира Вашите лични податоци врз основа на Вашата согласност притоа почитувајќи го принципот на минимален обем на податоци согласно кој ги собираме само оние податоци што се неопходни, релевантни и ограничени на целите за кои се обработуваат.

Koга контактирате со Вардар Доломит преку веб страницата [www.vardardolomit.com.mk](http://www.vardardolomit.com.mk), за Вас ги обработуваме следните категории на лични податоци:

* Име и презиме
* Електронска адресa

1. **Како ги чуваме Вашите лични податоци?**

Вардар Доломит ги обработува Вашите лични податоци во согласност со одредбите на ЗЗЛП.

Воедно, нашите вработени се обврзани да работат во согласност со интерните акти за заштита на лични податоци, а и давателите на услуги имаат иста обврска, врз основа на договор за обработка на лични податоци. Секое лице кое има пристап до Вашите лични податоци, без разлика дали е овластено вработено лице во Вардар Доломит или е вработено лице во друштво ангажирано од страна на Вардар Доломит како обработувач на лични податоци, е обврзано да ја заштитува тајноста на податоците и да постапува според упатствата на Вардар Доломит во согласност со важечките законски прописи за заштита на личните податоци.

Само лицата кои се овластени од страна на Вардар Доломит имаат право да пристапат до Вашите лични податоци, до степен потребен за извршување на нивните работни задачи или ангажман, а согласно издадените овластувања за вршење на обработка на личните податоци.

1. **Колку долго ги чуваме Вашите лични податоци?**

Кога контактирате со Вардар Доломит преку веб страницата [www.vardardolomit.com.mk](http://www.vardardolomit.com.mk), Вашите лични податоци се чуваат до моментот на давање на одговор на пораката од страна на Вардар Доломит.

По исполнувањето на целта, личните податоци се бришат од информацискиот систем на Вардар Доломит и/или од серверите на даватели на услуги, односно се уништува хартиената документација.

1. **Кои се Вашите права?**

Под одредени услови утврдени со закон, Вие ги имате следните права:

|  |  |  |
| --- | --- | --- |
| **Право на информирање** (член 17 и 18 од ЗЗЛП) | Имаме обврска да Ве информираме кои податоци ги собираме за Вас, за кои цели ги обработуваме, колку долго ги чуваме и дали ги откриваме на трети страни.  Оваа информација ќе Ви биде доставена во хартиена или електронска форма. | Рок на постапување: Во моментот кога ќе отпочнеме со обработка на Вашите лични податоци |
| **Право на пристап**  (член 19 од ЗЗЛП) | На Ваше барање, имаме обврска да Ви дадеме детална информација за податоците што ги обработуваме за Вас. | Рок за постапување: еден месец од денот на поднесување на барањето, а ако е комплексно барањето, три месеци. |
| **Право на исправка**  (член 20 од ЗЗЛП) | На Ваше барање, ќе гиисправиме или дополниме Вашите неточни или непотполни податоци. | Рок за постапување: 15 дена од денот на поднесување на барањето. |
| **Право на бришење**  (член 21 од ЗЗЛП) | На Ваше барање, ќе ги избришеме податоците: ако е исполнета целта заради која биле обработувани; ако сте ја повлекле согласноста за обработка; ако податоците биле незаконски обработувани; ако приговарате на обработката или заради почитување на законската обврска за бришење на податоците кога веќе не постои правна основа за обработка. | Рок на постапување: 30 дена од денот на поднесување на барањето. |
| **Право на ограничување на обработката**  (член 22 од ЗЗЛП) | На Ваше барање, ќе ја ограничиме обработката на личните податоци: ако ја оспорувате точноста на личните податоци, во периодот додека не ја потврдиме нивната точност; ако сметате дека обработката е незаконита, но се спротивставувате на бришењето или ако податоците ви се потребни за остварување на правни барања. | Рок за постапување: еден месец од денот на поднесување на барањето, а ако е комплексно барањето, три месеци. |
| **Право на повлекување на согласноста**  (член 11 од ЗЗЛП) | Кога правна основа за обработка на Вашите лични податоци е согласноста, на Ваше барање ќе престанеме да вршиме нивна обработка. Повлекувањето на согласноста не влијае на законитоста на обработката која се вршела врз основа на согласноста пред отповикувањето. | Рок за постапување: веднаш. |

За остварување на Вашите права, како и за прашања во врска со обработката на Вашите лични податоци, Ве молиме пополнете барање на следниот линк (да се додаде линк каде што ќе бидат поставени барањата).

Доколку сметате дека обработката на Вашите лични податоци од страна на Вардар Доломит, не е во согласност со одредбите на ЗЗЛП или пак сметате дека е повредено некое Ваше право за заштита на личните податоци, имате право да поднесете барање пред Агенцијата за заштита на личните податоци како надлежен орган за вршење на надзор над законитоста на преземените активности при обработката на личните податоци на територијата на Република Северна Македонија. Барањето можете да го преземете на следниот линк:

<https://www.dzlp.mk/sites/default/files/u4/baranje_za_utvrduvanje_na_prekrsuvanje_na_zzlp.docx>

*Оваа Информација за обработката на личните податоци повремено може да се менува.*